এদুয়ার অঁরি আভ্রিল

এদুয়ার অঁরি আভ্রিল বা এডওয়ার্ড হেনরি এভ্রিল () (২১ মে ১৮৪৯ - ২৮ জুলাই ১৯২৮) একজন ফরাসি চিত্রশিল্পী ছিলেন যিনি তার অঙ্কিত নগ্ন এবং যৌন উত্তেজক শিল্পকর্মের জন্য বিখ্যাত হয়ে আছেন। তিনি "পল আভ্রিল" ছদ্মনামে ছবি প্রকাশ করতেন। তিনি তার কর্মজীবনে অক্তাভ উজান (ফরাসি লেখক), হেনরি স্পেন্সার (ব্রিটিশ লেখক) এবং ফ্রিডরিখ কার্লে ফোরবের্গের (জার্মান দার্শনিক) মত প্রভাবশালী মানুষের সঙ্গে কাজ করেছেন।

শিল্পে কর্মজীবন শুরু করার আগে আভ্রিল ছিলেন একজন সৈনিক। 'ফ্রাঙ্কো-প্রুশীয় যুদ্ধ' এ ভালো অবদান রাখার জন্য তাকে লেজিওঁ দনর পদক দিয়ে সম্মানিত করা হয়।

 জীবন 
থাম্ব|বাম|এদুয়ার অঁরি আভ্রিলের আঁকা একটি ছবি যেখানে একজন পুরুষ একজন নারীর লিঙ্গের দিকে তাকিয়ে আছেন
আভ্রিল আলজিয়ার্স এ জন্মগ্রহণ করেন। তাঁর পিতা ছিলেন ফরাসি সামরিক বাহিনীর একজন কর্নেল। আভ্রিল নিজেকে শিল্পকর্মে নিয়োজিত করার আগে 'ফ্রাঙ্কো প্রুশীয় যুদ্ধ' এ লড়াই করেন এবং আহত হন। ১৮৭১ সালের ৩১ মে তারিখে যুদ্ধের সময় স্থায়ীভাবে আঘাতের জন্য তাকে 'লেজিওঁ দনর' পদকে ভূষিত করা হয়। আহত হওয়ার দরুন ১৮৭২ সালের ২৩ জানুয়ারি তার সামরিক কর্মজীবনের ইতি ঘটে।

আভ্রিলের জীবন কাহিনী সম্বন্ধে বিস্তারিত জানতে পারা যায়না কারণ তিনি পল আভ্রিল নাম দিয়ে তার আঁকা ছবি প্রকাশ করতেন। তার ছদ্মনাম তার ভাইয়ের নামের সাথে মিলে যায়,https://www.researchgate.net/profile/William_Tobin/publication/260967095_Transits_of_Venus_and_Mercury_as_muses/links/54097c6b0cf2718acd3d1e5e.pdf যার নাম ছিলো পল-ভিক্টর আভ্রিল, ইনিও তার ভাইয়ের মত চিত্রশিল্পী ছিলেন। আভ্রিল প্যারিসের বিভিন্ন জায়গায় পড়েছেন। ১৮৭৪ সাল থেকে ১৮৭৮ সাল পর্যন্ত একোল দে বোজার তে অধ্যায়ন করেন। তিনি 'আলোকিত দুনিয়া' নামের এক ফরাসী চিত্রসংবলিত ম্যাগাজিনে ১৮৮২ সালে তার আঁকা কিছু ছবি প্রকাশ করেছিলেন।http://www.dictionnaire-des-illustrateurs.com/Avril%20Paul.html

তেওপিল গাউটিয়েরের (ফরাসী লেখক) লেখা উপন্যাস 'ফরচুনিও' তে ছবি আঁকতে গিয়ে তিনি সর্বপ্রথম পল আভ্রিল নাম ধারণ করেন। তার আঁকা ছবি দেখে বহু লেখক তাদের গল্প বা উপন্যাসে নগ্ন ছবি আঁকার জন্য পলকে নিতেন। পল নগ্ন ছবি এঁকে রাতারাতি খ্যাতিমান হয়ে যান অল্প দিনের মধ্যেই। প্রায় প্রতিদিনই ফ্রান্সে তার আঁকা ছবি সংবলিত বই বিক্রি হত এবং কমপক্ষে একশোটার নিচে বিক্রি হতনা। তিনি নিজেও বহু ছবি এঁকে বেচেন এবং ভালো আয় করেন।

১৯২৮ সালে মেট্রোপলিটন ফ্রান্সের লে রেইন্সি (প্যারিস) এলাকায় আভ্রিল মারা যান।

 কাজসমূহ 
 L'Éventail (1882)
 L'Ombrelle – Le Gant – Le Manchon (1883)
 Fortunio (1883)
 Adventures of the Chevalier de Faublas (1884)
 Mon Oncle Barbassou (Scenes in a Harem) (1884)
 Fanny Hill (fr. 1887, eng. 1906)
 Oeuvres d’Horace (1887)
 The Mirror of the World (1888)
 Le Roi Caundale (1893)
 Une nuit de Cléopâtre (1894)
 The Life and Adventures of Father Silas (1896)
 Daphnis et Chloé (1898)
 Musk, Hashish and Blood (1899)
 Les Sonnets Luxurieux de l’Aretin (1904)
 Gamiani (1905)
 De Figuris Veneris: A Manual of Classical Erotica (1906)
 Salammbô (1906)
 Histoire de Saturnin (1908)
 The Madam

 আভ্রিলের আঁকা কিছু ছবি 

 আরও দেখুন 
 জন মার্টিন (চিত্রশিল্পী)

 তথ্যসূত্র 

বিষয়শ্রেণী:ফরাসি আদিরসাত্মক চিত্রশিল্পী
বিষয়শ্রেণী:২০শ শতাব্দীর ফরাসি চিত্রশিল্পী
বিষয়শ্রেণী:১৮৪৯-এ জন্ম
বিষয়শ্রেণী:১৯২৮-এ মৃত্যু
বিষয়শ্রেণী:ফরাসি পুরুষ চিত্রশিল্পী